Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 10

Melléklet a 20/2010. (V. 11.) OKM rendelethez BEVEZETÉS A szakiskolai szakképzés (9., 10., 11. évfolyam) szakmai programját kiegészítő kerettanterv különös hangsúly helyez arra, hogy a tanítási-tanulási folyamat tervezésébe x megalapozza és továbbfejlessze a tanulók képességeit, motivációit, az egész életen át tartó tanuláshoz x beépítse a Nemzeti alaptantervben megfogalmazott tudásértelmezést, és ennek megfelelően az egész tanítási-tanulási folyamatot a kulcskompetenciák fejlesztésének szolgálatába állítsa; x érvényesítse a tudás és az iskolai tananyag interdiszciplináris, problémaközpontú szemléletét és szervezését; x segítséget nyújtson ahhoz, hogy a tartalmak feldolgozása, elsajátítása során érvényesüljön a Nemzeti alaptantervnek a tanulásról és a tanulásszervezésről kialakított felfogása; x végül a tervezés során biztosítsa a kereszttantervi jellegű, kiemelt fejlesztési feladatok megoldhatóságát. A kompetenciaterületek által megvalósított integráció a problémák köré szerveződő integrációs megoldást képviseli. A Kerettanterv a valós világ jelenségeinek bonyolultsága felől közelíti a feldolgozandó témát, és a tudományterületek csak eszközök a jelenségek megértéséhez. A kompetenciaterületek témakörei, témái a valóság problémáit és az azok felismeréséhez, megértéséhez, kezeléséhez szükséges tudásokat, képességeket is a mindennapi élet kontextusába helyezik, kiemelve ezzel a társadalmilag releváns, alkalmazható tudás fontosságát. A Kerettanterv – a Nemzeti alaptanterv tudás- és tanulásértelmezésének megfelelően – a feldolgozásra kiválasztott tartalmakat és tanulásszervezési eljárásokat egyaránt alárendeli az adott kulcskompetencia és az azon belül kiemelt kompetenciák fejlesztésének. A Kerettantervben a kulcskompetenciákra épülő „tantárgyak” témakörei, témái, tartalmai, illetve az egyes „tantárgyak” között is igen gazdag tartalmi kapcsolatrendszer van. Ezeket a kapcsolatokat a Kerettanterv minden „tantárgy” és minden témakör esetében külön is megfogalmazza. A Kerettanterv által tervezett tanulási folyamat hálózatszerű, így a tartalomszervezés lehetőséget biztosít az egyes témák rugalmas feldolgozására, a sorrendek és témakapcsolatok viszonylag szabad alakítására. A Kerettanterv elemeiben az oktatási programcsomagokhoz közelítő segítséget nyújt a tanítási-tanulási folyamat megszervezéséhez. A Kerettanterv nem tartalmazza a Testnevelés és sport műveltségterület tantervét. Ebben a vonatkozásban az iskolák számára az OKM által kiadott kerttanterv megfelelő tantárgyi tantervének használatát ajánljuk. A tanulói teljesítmények esetében csak a „kiválóan megfelelt” és a „megfelelt” minősítések alkalmazását javasolja, az „értékelhetetlen” minősítés kritériumainak meghatározását (amely értelemszerűen a hiányzásokkal függ össze) a helyi pedagógiai program, illetve házirend feladatának tekinti. Az időkeret felosztása Kompetenciaterületek Kompetenciaterületek szerinti óraszámok évfolyamonként 1. 2. 3. Összesen Idegen nyelvi Tanulás (a moduláris óraszám terhére) 18 ( első félév Történelmi, szociális állampolgári 18 (első félév Természettudományos 36 (első félév) Digitális Matematikai Művészeti 18 (első félév) Anyanyelvi 18 (első félév) Összesen 108 (első félév) Kezdeményezőképesség és vállalkozói o virtuálisan 60 óra. (Nem önálló ’tantárgy’, beépül a többi kompetenciaterület anyagába, elsősorban a történelmi, szociális és állampolgári, az anyanyelvi, a digitális és a hatékony, önálló tanulás kompetenciaterületekbe.) A kerettanterv az egyes „tantárgyak” tervezését az alábbi struktúrában valósítja meg: x a kompetencia neve, x bevezetés, x 9., 10., 11. évfolyam, x kulcsfogalmak évfolyamonként, x mintamodul, x mintaprojekt, x értékelés. Az egyes kompetenciaterületek feldolgozását, illetve a helyi tantervek elkészítését a Kerettanterv a témakörök, téma, tartalom (a feldolgozandó tartalmak leírása), tevékenység (a tanulók által végzendő tevékenységekre, munkaformákra, módszerekre, eszközökre tett javaslatok), kiemelt kompetenciák, kapcsolódások (kulcskompetenciák, kiemelt fejlesztési feladatok, műveltségi területek) meghatározásával, illetve megfogalmazásával segíti. ANYANYELVI KOMMUNIKÁCIÓ Bevezetés Az anyanyelvi kompetencia fejlesztési programjának két alapvető kiindulópontja van: x az anyanyelvet valamilyen fokon minden tanuló beszéli, aktívan műveli, konstruálja; x a tanulóknak ennek megfelelően a nyelv adekvát (tehát szituatív) és bővülő körű használatához teret, tanulási lehetőséget kell nyújtani, amely saját tapasztalatokra épít, és segít a jövőbeni hatékony életvezetésben. A tág értelemben vett anyanyelvi kommunikáció fejlesztése ilyen formában nem új, tehát nem a tanuló által nem ismert tananyag megtanítása, hanem a beszélt, írott és nem verbális nyelvről való ismeretek bővítése, a nyelv megfelelő élethelyzetekhez igazodó használata készségének fejlesztése és a hiteles kommunikációhoz szükséges attitűdök formálása. A kerettanterv logikája tehát a tanulói tapasztalatokra épít, annak viszonylag szűk, de jól ismert köréből indul ki, és érkezik el földrajzi, fogalmi és időbeli tágabb körökhöz (leendő munkavállaláshoz szükséges tudás, készség, attitűd). Mivel a kompetenciaterület tágan értelmezett kommunikációfogalommal operál, a kerettanterv számos kapcsolódási pontot tartalmaz más műveltségterületek vagy tantárgyak irányába. Így sok helyen kapcsolódik a természettudományokhoz, a matematikához, a művészetekhez és a szomatikus neveléshez is. Fontosnak tartjuk, hogy a „tananyag” és a képességek begyakorlásán túl maradjon idő és energia az említettek mellett nem kevésbé fontos kompetenciafejlesztési területre: az attitűdök (ismereteink, érzelmeink és cselekvéseink koherenciájának) felismertetésére és alakítására.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes